En stor tilskuerskare af mennesker er fortsat at finde på havnen i Hobro. Den cirka 10 meter store hval svømmer stadig rundt i havnen og tiltrækker nysgerrige tilskuere fra nær og fjern. Hvalen blev første gang spottet i tirsdags, hvor flere forbipasserende kunne konstatere, at hvalen lå strandet i havnen uden at gøre forsøg på at svømme ud af fjorden igen. Man er endnu usikker på, hvilken type hval der er tale om, men de fleste eksperter har peget på, at det er en vågehval. Man er endnu heller ikke helt sikker på, hvor gammel hvalen er, men buddet er, at der tale om en døende hval, der har lagt sig ind i fjorden for at ende sine dage. Det er udsædvaneligt, at en vågehval bevæger sig helt ind i en fjord som Mariager Fjord, da dens naturlige habitat er de store have, hvor den primært befinder sig i Nordatlanten, men også kan være at finde i Kattegat.
Den cirka 10 meter store hval, der er svømmet helt ind i bunden af Mariager Fjord, cirkler fortsat rundt i Hobro havn.